cyanic-selkie/wikianc huggingface dataset:
პაკ ჯი სუნი
საერთაშორისო კარიერა
2011 წლის იანვრის ბოლოს პაკმა ოფიციალურად განაცხადა, რომ ის ტოვებს ეროვნულ ნაკრებს, რაც ახსნა იმით, რომ სურდა სხვა ახალგაზრდა კორეელებისთვის მიეცა ნიჭის დემონსტრაციის საშუალება.
თამაშის სტილი
პაკმა მანჩესტერ იუნაიტედში თამაშისას დიდი მოწონება დაიმსახურა საკუთარი თამაშის სტილით, სიჩქარითა და ბურთის გარეშე მოძრაობით, რის გამოც იგი, შეიძლება ითქვას, მთელ ნახევარდაცვის ხაზზე იყო განლაგებული, მათ შორის შუაში, ფლანგზე და ა.შ. მას ასევე შეეძლო ეთამაშა შემტევ ნახევარმცველად, ან, თუნდაც, უფრო წინ - მეორე თავდამსხმელად. პაკი ცნობილი იყო, როგორც „დიდი თამაშების მოთამაშე“ - ფერგიუსონი პაკს ხშირად მნიშვნელოვანი ლიგისა და თასების თამაშებისთვის იყენებდა, ძირითად შემთხვევაში, ასეთ თამაშებში დიდი აქცენტი კეთდებოდა დაცვაზე. სერ ალექს ფერგიუსონი ამბობდა, რომ პაკი იყო ერთ-ერთი იმ მცირერიცხოვან ფეხბურთელთა შორის, რომელთაც ლიონელ მესის აყვანა შეეძლოთ.
სქოლიო
კატეგორია:სამხრეთ კორეელი ფეხბურთელები კატეგორია:კორეელი სპორტსმენები კატეგორია:დაბადებული 30 მარტი კატეგორია:დაბადებული 1981 კატეგორია:მანჩესტერ იუნაიტედის ფეხბურთელები
მანჰეტენის პროექტი
thumb|230px|ტრინიტის გამოცდის ფოტო მანჰეტენის პროექტი (ინგლ. Manhattan Project) — ამერიკელი, ინგლისელი, გერმანელი და კანადელი მეცნიერების ჯგუფის სახელწოდება, რომელთა ხელმძღვანელობით 1942 წლის სექტემბერში ბირთვული იარაღი შემუშავდა. პროექტის ჩარჩოებში შეიქმნა სამი ატომური ყუმბარა: პლუტონის „ტრინიტი“ (აფეთქდა პირველ გამოცდაზე), ურანის „ბიჭუნა“ (ჩამოაგდეს ჰიროსიმაზე 1945 წლის 6 აგვისტოს) და პლუტონის „მსუქანა“ (ჩამოაგდეს ნაგასაკიში 1945 წლის 9 აგვისტოს). პროექტს უძღვებოდა ამერიკელი ფიზიკოსი რობერტ ოპენჰაიმერი და გენერალი ლესლი გროუვსი.
რესურსები ინტერნეტში
კატეგორია:ბირთვული იარაღის ისტორია * კატეგორია:სამხედრო პროექტები
ბენღაზი
ბენღაზი (بنغازي‎‎) — ლიბიის მეორე უდიდესი ქალაქი, კირენაიკის რეგიონისა და ყოფილი ეროვნული გარდამავალი საბჭოს დროებითი დედაქალაქი. მისი მეტროპოლიურ არეალს ლიბიის ერთ-ერთი რაიონის სტატუსი აქვს. ბენღაზი საპორტო ქალაქია, გაშენებულია ხმელთაშუა ზღვის სანაპიროზე. ქალაქში მდებარეობს 23 ივლისის ტბა.
ლიბიის მონარქიის დროს ბენღაზის საერთო დედაქალაქის სტატუსი ჰქონდა. ქალაქში დღემდე ფუნქციონირებს ისეთი ინსტიტუციები და ორგანიზაციები, რომლებიც როგორც წესი დედაქალაქის პრეროგატივაა. ეს ყოველივე ბენღაზისა და ტრიპოლის შორის მუდმივ მეტოქეობას წარმოშობს, რაც უფრო დიდ მასშტაბებშიც, მთლიან ორ რეგიონზე ვრცელდება (კირენაიკა და ტრიპოლიტანია). მთლიანი რაიონის მოსახლეობა 1995 წლის აღწერით 500 120 ადამიანი იყო, 2006 წელს კი 670 797.
2011 წლის 15 თებერვალს, ქალაქში მუამარ კადაფის რეჟიმის წინააღმდეგ მიმართული აჯანყება დაიწყო. 21 თებერვალს ბენღაზი კადაფის მოწინააღმდეგეებმა აიღეს, რომლებმაც რამდენიმე დღის შემდეგ ეროვნული გარდამავალი საბჭო ჩამოაყალიბეს. 19 მარტს, სწორედ ბენღაზიში მოხდა ლიბიის სამოქალაქო ომის გადამწყვეტი მომენტი, როდესაც ლიბიის არმიამ ქალაქზე შეტევისას გადამწყვეტი გამარჯვება მოიპოვა აჯანყებულებზე, მაგრამ ისინი უკან დახია ადგილობრივთა წინააღმდეგობამ და საფრანგეთის საჰაერო ძალების ჩარევამ, რომელიც გაეროს უშიშროების საბჭოს 1973 წლის რეზოლუციის თანახმად მოქმედებდა, რაც მოქალაქეების დაცვას ითვალისწინებს.
ისტორია
თანამედროვე ბენღაზი ძველბერძნულ ქალაქ ბერენიკის სამხრეთ-დასავლეთით მდებარეობს, რომელიც ძვ. წ. 525 წელს კირენის მეფის ძმამ დააარსა. ახალ ქალაქს შემდეგში ჰესპერიდიები ეწოდა. მას შემდეგ რაც ბენღაზი რომაული ქალაქი გახდა, მისი ექვსასწლიანი აყვავების ხანა დაიწყო. ძვ. წ. III საუკუნიდან იგი კირენაიკის მთავარი ცენტრი ხდება, მაგრამ ახ. წ. 642-643 წლებში არაბთა მიერ დაპყრიბის შემდეგ იგი დასუსტდა და თანდათან დიდებულ ნანგრევებში ჩაფლულ პატარა სოფლად იქცა.
1200-იანი წლებიდან დასახლებამ მნიშვნელოვანი როლის თამაში დაიწყო გენუელ ვაჭრებსა და ქვეყნის შიდა რეგიონების ტომებს შორის გაჩაღებულ მზარდ ვაჭრობაში. 1578 წელს ბენღაზი თურქებმა აიღეს და მისი მართვა ტრიპოლიდან დაიწყეს. 1835-1911 წლებში იგი ოსმალეთის იმპერიის პირდაპირი კონტროლის ქვეშ იყო. ამ დროისათვის ბენღაზი იმპერიის ყველაზე გაუბედურებული პროვინცია იყო. მას არ გააჩნდა მოპირკეთებული გზები, ტელეგრაფი, სანაპირო კი იმდენად იყო დანალექებისგან დაბინძურებული, რომ გემის მიდგომაც შეუძლებელი იყო. 1858 და 1874 წელს მოსახლეობა შავი ჭირის ეპიდემიამ გაანადგურა.
1911 წელს ბენღაზი იტალიელებმა აიღეს. კირენაიკის ადგილობრივმა მოსახლეობამ ომარ მუხთარის ხელმძღვანელობით მათ წინააღმდეგ პარტიზანული ომის გაჩაღება სცადეს, მაგრამ წარუმატებლად. იტალიელთა საპასუხო ქმედება აჯანყებული ტომების მიმართ სადამსჯელო ქმდებებში გამოიხატა. მეორე მსოფლიო ომში მძიმედ დაზიანებული ბენღაზი მალე კვლავ აღდგა, რისი დამსახურებაც ლიბიაში აღმოჩენილი ნავთობი იყო.
სქოლიო
კატეგორია:ლიბიის ქალაქები
Polyrhachis rustica
Polyrhachis rustica — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ნორჩი დინამოელი (საფეხბურთო კლუბი)
ნორჩი დინამოელი — ქართული საფეხბურთო კლუბი, რომელიც 1927 წელს ქალაქ თბილისში დაარსდა.
ისტორია
1927 წელს ს.კ. თბილისის დინამოს ორგანიზებით შეიქმნა საფეხბურთო სკოლა ნორჩი დინამოელი, რომლის უპირველესი დანიშნულება კლუბისთვის ახალგაზრდა ფეხბურთელა მომზადება იყო.. 1999 წელს ნორჩი დინამოელი გახდა პირველი ლიგის გამარჯვებული და ავომატურად დაწინაურდა უმაღლეს ლიგაში, სადაც კლუბმა იასპარეზა '''ს.კ. თბილისის''' სახელით. პირველივე სეზონზე კლუბი დაქვეითდა უმაღლესი ლიგიდან. შემდეგ სეზონზე ნორჩი დინამოელი შეურთდა თბილისის მერანს და ასპარეზობდა როგორც ნორჩი დინამო-მერანი-B. 2002 წელს საფეხბურთო კლუბ მერანს შეექმნა ფინანსური პრობლემები, რის გამო გუნდი დაქვეითდა უმაღლესი ლიგიდან და დაიშალა. 2003 წლიდან ნორჩი დინამოელი თამაშობდა მეორე ლიგაში, 2006 წელს გუნდმა მოიგო მეორე ლიგა და დაწინაურდა პირველ ლიგაში. მას შემდეგ კლუბი ასპარეზობს პირველ ლიგაში.
სეზონები
! Season ! ლიგა ! ადგილი ! თ ! მ ! ფ ! წ ! გბ ! მბ ! ქ ! თასი ! შენიშვნები ! მწვრთნელი
რესურსები ინტერნეტში
კატეგორია:საქართველოს საფეხბურთო კლუბები
ამცაბზი
„ამცაბზ“ ("ალი") — აფხაზური მხატვრულ-ლიტერატურული დასურათებული საბავშვო ჟურნალი. აფხაზეთის ასსრ ალკკ საოლქო კომიტეტისა და პიონერული საბჭოს ორგანო. დაარსდა 1957 წელს ქ. სოხუმში.
ლიტერატურა
კატეგორია:აფხაზურენოვანი ჟურნალები
Systematic Chaos
Systematic Chaos — ამერიკული პროგრესული მეტალ ჯგუფ Dream Theater-ის მეცხრე სტუდიური ალბომი. ინგლისში გამოიცა 2007 წლის 4 ივნისს, ხოლო ამერიკაში - 2007 წლის 5 ივნისს. ეს იყო ჯგუფის პირველი ალბომი, რომელიც გამოვიდა ლეიბლზე Roadrunner Records. იგი იწერებოდა 2006 წლის სექტემბრიდან 2007 წლის თებერვლამდე და დასრულებული იქნა ნიუ-იორკში, სტუდიის Avatar Studios მეშვეობით, ჯგუფის საზაფხულო ტურნეს დასრულებისთანავე. ალბომში მოხვედრილი სიმღერების ტექსტების ავტორები არიან ჯონ პეტრუჩი, მაიკ პორტნოი, და ჯეიმზ ლაბრი. პროდიუსერები არიან ჯონ პეტრუჩი და მაიკ პორტნოი.
გაყიდვების მხრივ ალბომი მოხვდა 8 ქვეყნის საუკეთესო ოცეულში.
Forsaken
ჯონ პეტრუჩიმ განაცხადა, რომ Forsaken არის პატარა სიმღერა, რომელიც გვიამბობს კაცის შესახებ რომელსაც ღამით ვამპირები ესტუმრებიან. შემდეგ ვამპირები მოაჯადოვებენ კაცს და გამოწოვენ სისხლს. ამ სიმღერაზე გადაღებულია Anime კლიპი, რომელიც გამოვიდა 26 იანვარს, 2006 წელს.
The Ministry of Lost Souls
ალბომში რიგით მეორე ხანგრძლივობის მიხედვით. ხანგრძლივობა აღწევს თითქმის 15 წუთს. სიმღერის სიტყვები დაწერა ჯონ პეტრუჩიმ, რომელიც მოგვითხრობს ამბავს კაცის შესახებ რომელიც ცდილობს გადაარჩინოს ქალი დახრჩობას.
სქოლიო
კატეგორია:Dream Theater-ის ალბომები კატეგორია:2007 წლის ალბომები კატეგორია:Roadrunner Records-ის ალბომები
ილია ახმეტელი
ილია ახმეტელი (დ. 24 ნოემბერი, 1881, ანაგა — გ. 26 აგვისტო, 1939) — ქართველი ექიმი.
1918 წლამდე მუშაობდა რუსეთში. საქართველოში დაბრუნების შემდეგ, 1918 წლიდან გრიგოლ მუხაძესთან ერთად მუშაობდა სამხედრო ჰოსპიტალში, ქირურგიის კათედრაზე. 1935 წელს აირჩიეს პედიატრიული ფაკულტეტის ზოგადი ქირურგიის კათედრის გამგედ. მისი სამეცნიერო შრომები ეხება ძვალ–სახსართა ტუბერკულოზის, ჩირქოვანი ინფექციის, სისხლძარღვთა დაზიანებისა და მუცლის ღრუს ორგანოების დაავადებათა ქირურგიული მკურნალობის საკითხებს.
რესურსები ინტერნეტში
კატეგორია:დაბადებული 24 ნოემბერი კატეგორია:დაბადებული 1881 კატეგორია:გარდაცვლილი 26 აგვისტო კატეგორია:გარდაცვლილი 1939 კატეგორია:ქართველი ექიმები
Polyrhachis saevissima
Polyrhachis saevissima — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
იმბაბა
იმბაბა (إمبابه) — ქალაქი ეგვიპტეში. მდებარეობს ქვეყნის ჩრდილოეთ ნაწილში, გიზის მუჰაფაზაში. ქალაქი მოქცეულია მდინარე ნილოსის დელტაში.
მსოფლიო XV
მსოფლიო XV — საერთაშორისო რაგბის კავშირის გუნდი, რომელიც შედგება მსოფლიოს საუკეთესო მორაგბეებისგან სხვადასხვა ქვეყნებიდან. მსოფლიო XV-ის მიერ გამართული თამაშები არ არის ტესტ მატჩები, ისინი ძირითადად თამაშობენ გასართობად. მათი უკანასკნელი ტური იყო სამხრეთ აფრიკაში, 2006 წელს, სადაც ისინი ეთამაშნენ სამხრეთ აფრიკის რესპუბლიკისა და დასავლეთ ოლქის ნაკრებებს.
გორგია
გორგია (დ. ძვ. წ. 483 — გ. ძვ. წ. 375) — XI საუკუნის ძველი ბერძენი სოფისტი და რიტორიკოსი. იყო სიცილიის ქალაქ ლეონტინედან. მონათმფლობელური დემოკრატიის მომხრე. მისი შრომები არ შემონახულა. გორგიას შეხედულებები ცნობილია პლატონის, არისტოტელეს და სექსტუს ემპირიკუსის ნაწერებიდან. გორგიამ ელეელთა სკოლის და ზენონის აპორიების გავლენით შექმნა ტრაქტატი „არარსებულის, ანუ ბუნებისთვის.“
სქოლიო
კატეგორია:დაბადებული ძვ. წ. 483 კატეგორია:გარდაცვლილი ძვ. წ. 375 კატეგორია:სოკრატემდელი ფილოსოფოსები
სიხარული (სტადიონი)
რესურსები ინტერნეტში
კატეგორია:საქართველოს საფეხბურთო სტადიონები
ალექსეი ექიმიანი
მინი| ალექსეი ექიმიანი (Ալեքսեյ Հեքիմյան; Алексей Гургенович Экимян) ასევე ჰექიმიანი (დ. 10 აპრილი, 1927, ბაქო — გ. 24 აპრილი, 1982, მოსკოვი) — სომეხი-რუსი კომპოზიტორი, ავტორი მრავალი პოპულარული სიმღერის. ექიმიანი ასევე საბჭოთა მილიციის გენერალი იყო და მოსკოვის რეგიონის კრიმინალური გამოძიების განყოფილებას ხელმძღვანელობდა. ის ითვლება ერთადერთ პოპულარულ კომპოზიტორად მსოფლიოში, რომელიც შინაგან საქმეთა განყოფილებას ხელმძღვანელობდა ამავე დროს. ექიმიანი დაჯილდოებულია სომხეთის სსრ-ის სახალხო არტისტის წოდებით.
რესურსები ინტერნეტში
კატეგორია:სომეხი კომპოზიტორები კატეგორია:საბჭოთა კომპოზიტორები კატეგორია:დაბადებული 10 აპრილი კატეგორია:დაბადებული 1927 კატეგორია:გარდაცვლილი 24 აპრილი კატეგორია:გარდაცვლილი 1982
აქიდრა
აქიდრა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ჭლოუს თემი), მდინარე დუაბის მარჯვენა ნაპირზე. ზღვის დონიდან 220 მ, შავი ზღვიდან 20 კმ, ოჩამჩირიდან 24 კმ. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:ჭლოუს თემის სოფლები
რაჰატი
რაჰატი (, رهط) — ყველაზე დიდი ბედუინების დასახლებული პუნქტი ისრაელის სამხრეთ რაიონში. ისრაელის სტატისტიკის ცენტრალური ბიუროს მონაცემების თანახმად 2014 წელს ქალაქის მოსახლეობა 60,400 კაცს შეადგენდა. რაჰატი დაარსდა 1972 წელს ისრაელის მთავრობის მიერ ნეგეველი ბედუინებისთვის.
სქოლიო
კატეგორია:ისრაელის ქალაქები
ალბერტსლუნი
ალბერტსლუნდი (Albertslund) — დანიის დედაქალაქ კოპენჰაგენის გარეუბანი ალბერტსლუნდის მუნიციპალიტეტში, კოპენჰაგენიდან 15 კილომეტრით დასავლეთით. 2010 წლის მონაცემებით მოსახლეობა 27 457 ადამიანს შეადგენს.
სქოლიო
კატეგორია:დანიის ქალაქები
გორდიონი
გორდიონი (Γορδιον) ― ფრიგიის ძველი დედაქალაქი. მდებარეობდა იასიჰუიუქის ბორცვზე, მდინარე საქარიას მარჯვენა ნაპირას. პირველად გაითხარა 1900 წელს. გათხრებს ხელმძღვანელობდა ამერიკელი არქეოლოგი რ. იუნგი. არქეოლოგიური მასალა ძირითადად ძვ. წ. VIII-V საუკუნით თარიღდება. ძვ. წ. VII საუკუნეში დაანგრიეს კიმერიელებმა.
მარგვეთისა და უბისის ეპარქია
მარგვეთისა და უბისის ეპარქია — საქართველოს ეკლესიის სამღვდელმთავრო ქვეყნის დასავლეთ ნაწილში, ზემო იმერეთში, მოიცავს ისტორიული არგვეთის ტერიტორიის ნაწილს. მისი იურისდიქცია ვრცელდება ზესტაფონისა და ხარაგაულის მუნიციპალიტეტებზე. მარგვეთის ეპარქიას დასავლეთიდან ესაზღვრება თერჯოლისა და ტყიბულის ეპარქია, სამხრეთიდან ბორჯომისა და ბაკურიანის ეპარქია, ხოლო აღმოსავლეთიდან სურამისა და ხაშურის ეპარქია.
ისტორია
საქართველოში ქრისტიანობის სახელმწიფო რელიგიად გამოცხადების დროიდან ეს მხარე მცხეთის იურისდიქციის ქვეშ მყოფ მძლავრ ქართულ საეკლესიო კერად ითვლება. ვახტანგ გორგასლის დროსაც დასავლეთ საქართველოს კუთხეები: „ვაკე, არგუეთი და თაკუერი“ კვლავ მცხეთის საყდრის იურისდიქციას მიეკუთვნება. უძველესი ქრისტიანული საქართველოს უმნიშვნელოვანეს კერაზე ზემო იმერეთის ცნობილ არგვეთის საერისთავოში არგვეთის სამღვდელმთავრო კათედრის მღვდელთმთავარი — მარგველი არ იხსენიებოდა. მარგველი მღვდელმთავრის საეკლესიო წოდება მხოლოდ 1917 წელს საქართველოს ეკლესიის ავტოკეფალიის აღდგენის შემდეგ დამკვიდრდა. განახლებულ ეპარქიათა შორის საქართველოს ეკლესიის დიპტიხში არგვეთი მე-9 ადგილზე მოიხსენიებოდა. XX საუკუნის ცნობილი საეკლესიო რეპრესიების დროს არგვეთის სამღვდელმთავრო კათედრა უმეტესად თავისუფალი იყო. 1995 წლის 5 აპრილის წმ. სინოდის განჩინებით მარგვეთის ეპარქიას გამოეყო ჭიათურისა და საჩხერის ეპარქია. 2002 წლის 17 ოქტომბრის საქართველოს ეკლესიის წმიდა სინოდის განჩინებით მარგვეთის ეპარქიას შეეცვალა სახელი და ეწოდა მარგვეთისა და უბისის ეპარქია.
რესურსები ინტერნეტში
კატეგორია:საქართველოს ეპარქიები
Polyrhachis saigonensis
Polyrhachis saigonensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
წულუკიძეები
წულუკიძეები — ფეოდალური საგვარეულო დასავლეთ საქართველოში; ცნობილია 1451 წლიდან. იოანე ბატონიშვილის ცნობით, თავადის წოდება მიუღიათ იმერთა მეფის გიორგი III-ის ზეობისას, 1605 წელს.
წულუკიძეები ფლობდნენ სათავადოს რაჭაში და ქვემო იმერეთის სარდლის სახელოს; საძვალედ ჰქონდათ ნიკორწმინდის ტაძარი. რუსეთის იმპერიის მიერ იმერეთის დაპყრობის შემდეგ, საგვარეულოს დაუმტკიცდა თავადობა 1850 წ.
სქოლიო
*
მისრათა
მისრათა (مصراتة‎) — ქალაქი ჩრდილო-დასავლეთ ლიბიაში, თავისივე სახელწოდების რაიონის დედაქალაქი. მდებარეობს ტრიპოლიდან 187 კმ-ით აღმოსავლეთით და ბენღაზიდან 825 კმ-ით დასავლეთით, ხმელთაშუა ზღვის სანაპიროზე, მისრათის კონცხის სიახლოვეს.
281 000 მცხოვრებით, მისრათა ლიბიის მესამე უდიდესი ქალაქია, ტრიპოლისა და ბენღაზის შემდეგ. ხშირად მას ლიბიის ბიზნეს-დედაქალაქსაც უწოდებენ. ფუნქციონირებს ნავსადგური.
ისტორია
სხვადასხვა წყაროების მიუხედავად, დღემდე არაა დაზუსტებული ქალაქი ფინიკიელებმა დააარსეს (3 000 წლის წინ), რომაელებმა თუ მუსლიმანმა დამპყრობლებმა (VII საუკუნეში). , ასევე უცნობია რა იყო მისი ძველი სახელი.
სამოქალაქო ომი
2011 წლის თებერვალში, ლიბიის სამოქალაქო ომის დროს მისრათა ოპოზიციის ცენტრი გახდა. ქალაქი მასიურად იბომბებოდა მუამარ კადაფის ძალების მიერ, რა დროსაც იგი მძიმედ დაზიანდა.
სქოლიო
კატეგორია:ლიბიის ქალაქები
ჰალაიბი
ჰალაიბი (حلايب) — ქალაქი ეგვიპტეში. მდებარეობს ქვეყნის სამხრეთ ნაწილში, წითელი ზღვის სანაპიროზე. ქალაქი ეკუთვნის ჰალაიბის სამკუთხედის ტერიტორიას, რომელიც ეგვიპტესა და სუდანს შორის სადავოა.
სქოლიო
კატეგორია:ეგვიპტის ქალაქები
ანაბარი (მრავალმნიშვნელოვანი)
ანაბარი შეიძლება აღნიშნავდეს:
ნოტრ-დამ-დიუ-ო
thumb|300px|ნოტრ-დამ-დიუ-ო ნოტრ-დამ-დიუ-ო, ჰოტის ღვთისმშობლის ეკლესია (ფრანგ. Notre Dame du Haut, სიტყვასიტყვით "ღვთისმშობელი მაღლობებზე", კოორდ. 47.70389°N, 6.62111°W) — სალოცავი, აშენებული 1950-55 წლებში ფრანგულ სოფელში რონშანი (Ronchamp), ბელფორთან, არქიტექტორი ლე კორბუზიეს მიერ.
ტაძარი მხატვრული თვალსაზრისით XX საუკუნის ყველაზე მნიშვნელოვანი საკულტო შენობა გახდა. მისი მშენებლობის ინიციატივა ეკუთვნის ღვთისმსახურ პიერ-ალენ კუტურიეს, რომელიც უწინ თანამედროვე ხელოვნების ორი უდიდეს წარმომადგენელთან - მატისთან და შაგალთან - მუშაობდა. ათეისტ ლე კორბუზიეს თავდაპირველად იდეა მომხიბვლელი არ ეჩვენა, თუმცა რონშანის მონახულებამ მას პროექტის დაწყება გადააწყვეტინა იმ პირობით, რომ კათოლიკური ეკლესია მას სრულ შემოქმედებით თავისუფლებას მისცემდა.
არქიტექტურა
რონშანის სამრეკლო იდეალურად ერწყმის ადგილობრივ რთულ ლანდშაფტს. მრუდი სიბრტყის სახურავი ნიჟარის ფორმისაა, რომელიც ლე კორბუზიემ ლონგ-აილენდის პლაჟზე იპოვა. ნიჟარის ფორმაში თავშესაფრისა და თავდაცულობის განსახიერების დანახვით ლე კორბუზიემ იქვე პლაჟზე რამდენიმე "სკულპტურა" შექმნა, რომლებიც სამრეკლოს პროტოტიპი გახდა. კოშკები ტაძრის გვერდებზე მსგავსია ესკიზების, რომლებიც ლე კორბუზიემ 1911 წელს სტუდენტური მოგზაურობისას შექმნა ადრიანეს ვილაზე.
ტაძრის სამხრეთი კედელი გაჭრილია არარეგულარულად განლაგებული ვიტრაჟიანი ხვრელებით, რომელთა მეშვეობით ინტერიერში სინათლე შედის. ტაძრის ღია სივრცე ქვის საკურთხევლითა და ღვთისმშობლის ქანდაკებით რომანულ ეპოქამდელი ჩრდილოევროპის ტაძრებისთვის დამახასიათებელი მინიმალიზმს ქმნის. დიდი რაოდენობით მლოცველთა შეკრებისას დიდ დღესასწაულებზე ლოცვები გარეთ ტარდება სპეციალურად მოწყობილ საკურთხეველზე.
თავდაპირველად შენობის არასტანდარტულმა იერმა ადგილობრივ მცხოვრებთა მკაცრი პროტესტი გამოიწვია, თუმცა ამჟამად ტაძრის მოსანახულებლად ჩამოსული ტურისტები არემარის ძირითადი შემოსავლის წყარო გახდა.
რესურსები ინტერნეტში
კატეგორია:ლე კორბუზიე კატეგორია:საფრანგეთის ტაძრები
Škoda 03T
250px|thumb|Škoda 03 T Astra (Anitra)
thumb|Škoda Astra პლზენში, ტრამვაის დეპოს ფონზე
Škoda 03 T (იგივე Škoda Astra, მოგვიანებით Škoda Anitra (Asynchronní nízkopodlažní tramvaj; ასინქრონული დაბალიატაკიანი ტრამვაი)) —სამნაკვეთურიანი, ორურიკიანი, შესახსრული, ნახევრადდაბალიატაკიანი, ცალმხრივი მიმართულების ტრამვაის ვაგონი, რომლებიც აიგო კომპანიების, Škoda და Inekon–ის მიერ. შკოდამ პირველი ასეთი ვაგონი 1998 წელს ააგო, ხოლო 2003 წელს ინეკონმა ოსტრავას სატრანსპორტო გაერთიანებასთან თანამშრომლობით ააგო ვაგონები Škoda Astra, რომლებსაც მოგვიანებით Inekon 01 Trio და Inekon 12 Trio ეწოდათ. Inekon 12 Trio განკუთვნილია აშშ–სთვის.
Škoda 03 T–ს სალონის იატაკის შუა ნაწილი აქვს დაბალი (ლიანდაგის ზედაპირიდან 35 სმ სიმაღლეზე), ხოლო ვაგონის პირველ და ბოლო ნაკვეთურებში, ურიკების თავზე იატაკი მაღალია. შკოდას ზოგიერთი სხვა ტრამვაის ვაგონი, როგორებიცაა Škoda 05 T და Škoda 10 T, Škoda 03 T–ს ჰგავს.
გაყიდვები
1997–2005 წწ სულ აიგო 48 ვაგონი.
რესურსები ინტერნეტში
კატეგორია:ჩეხური ტრამვაის ვაგონები
Polyrhachis salomo
Polyrhachis salomo — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
ვლადიმერ გორდლევსკი
ვლადიმერ გორდლევსკი (დ. 25 სექტემბერი, 1876, სუომენლინა — გ. 10 სექტემბერი, 1956, მოსკოვი) — რუსი აღმოსავლეთმცოდნე, თურქოლოგი, თურქული ენის, ლიტერატურის, ფოლკლორის და ისტორიის სპეციალისტი, სსრკ-ის მეცნიერებათა აკადემიის აკადემიკოსი (1946). ავტორია „თურქული ენის გრამატიკისა“ (1928) და პირველი „თურქულ-რუსული ლექსიკონისა“ (1931). მისი ძირითადი შრომებია „თურქეთის ამქრების ისტორიიდან“ (1927), „თურქეთის საშინაო მდგომარეობა XVI საუკუნის მეორე ნახევარში“ (1940) „მცირე აზიის სელჩუკთა სახელმწიფო“ (1941).
სქოლიო
კატეგორია:დაბადებული 25 სექტემბერი კატეგორია:დაბადებული 1876 კატეგორია:გარდაცვლილი 1956 კატეგორია:გარდაცვლილი 10 სექტემბერი კატეგორია:რუსი თურქოლოგები კატეგორია:რუსი ისტორიკოსები კატეგორია:სსრკ-ის მეცნიერებათა აკადემიის ნამდვილი წევრები
კარლოს მენემი
კარლოს საულ მენემი (Carlos Saúl Menem; დ. 2 ივლისი, 1930, ანილიაკო — გ. 14 თებერვალი, 2021, ბუენოს-აირესი) – არგენტინელი პერონისტი პოლიტიკოსი. ლა-რიოხის პროვინციის გუბერნატორი 1973–1976 და 1983–1989 წწ. არგენტინის პრეზიდენტი 1989-1999 წლებში. 2005 წლიდან გარდაცვალებამდე იყო არგენტინის სენატის წევრი.
მისი მშობლები იყვნენ არგენტინაში გადასახლებული სირიელი ემიგრანტები.
სქოლიო
კატეგორია:არგენტინის პრეზიდენტები კატეგორია:არგენტინელი პოლიტიკოსები კატეგორია:დაბადებული 1930 კატეგორია:დაბადებული 2 ივლისი კატეგორია:გარდაცვლილი 14 თებერვალი კატეგორია:გარდაცვლილი 2021
Meteora (ალბომი)
Meteora — ამერიკული როკ ჯგუფის ლინკინ პარკის მეორე სტუდიური ალბომი, რომელიც გამოვიდა 2003 წლის 25 მარტს ლეიბლზე Warner Bros. Records. ალბომის პროდიუსერი ჯგუფთან ერთად დონ გილმორია. სახელწოდება მეტეორა აღებულია ამავე სახელის მქონე ბერძნული მართლმადიდებლური მონასტრების კოპლექსიდან. ჯგუფს ალბომის ჩასაწერად თითქმის ერთი წელი დასჭირდა.
პირველ კვირაში ალბომის 810 000-ზე მეტი ეგზემპლარი გაიყიდა. ალბომმა პირველი ადგილი დაიკავა ბილბორდ 200-ის სიაში. წლის განმავლობაში Linkin Park-მა გამოუშვა სინგლები Meteora-დან, მათ შორის: „Somewhere I Belong“, „Faint“, „Numb“, „From the Inside“ და „Breaking the Habit“. მეტეორამ მიიღო დადებითი შეფასებები კრიტიკოსებისაგან, თუმცა მათ აღნიშნეს, რომ ალბომის მუსიკალური სტილი მისი წინამორბედის, Hybrid Theory-ის მსგავსია.
ალბომი გაიყიდა დაახლოებით 16 მილიონი ეგზემპლარის ოდენობით მსოფლიოში, რაც მას XXI საუკუნის მე-8 ყველაზე გაყიდვად ალბომად აქცევს. მინიჭებული აქვს ამერიკის ხმისჩამწერი კომპანიების ასოციაციის (RIAA) 7 პლატინის სერტიფიკატი. „Session“ ნომინირებული იყო გრემის 46-ე დაჯილდოებაზე როგორც „საუკეთესო როკ ინსტრუმენტული შესრულება“.
სქოლიო
კატეგორია:2003 წლის ალბომები კატეგორია:ლინკინ პარკის ალბომები კატეგორია:ლინკინ პარკი
კონიაკი
მინი|250px|კონიაკი კონიაკი — ბრენდი რომელსაც სახელი საფრანგეთის ქალაქ კონიაკის მიხედვით ეწოდება. ყურძნის წარმოების დაწყება ახ. წ. I საუკუნესთან არის დაკავშირებული. თანამედროვე საფრანგეთის ტერიტორიაზე რომაელებმა ვენახის გაშენება დაიწყეს. მოგვიანებით, III საუკუნის ბოლოს, რომის იმპერატორმა პრობუსმა მეღვინეობით დაკავებისათვის უფლებები გააფართოვა.
XII საუკუნეში, ჰაიენის ჰერცოგისა და პუატიეს გრაფის, გიიომ X-ის (Guillaume X) წყალობით, ლა-როშელის ირგვლივ, დიდი ვენახი გაჩნდა, რომელსაც პუატუს ვენახი უწოდეს. შემდგომ საუკუნეში ამ ყურძნისგან ღვინოს აყენებდნენ, რომელიც არა მარტო საფრანგეთში, არამედ სხვა ქვეყნებშიც იყიდებოდა.
ნავების ერთ-ერთი სადგური, რომელიც მდინარე შარანტის აუზში მდებარეობდა, თავისი ვენახების ხარისხითა და სიძველით ყველასგან გამოირჩეოდა. ამ სადგურს კონიაკი ერქვა. XVI საუკუნის მეორე ნახევარში ნიდერლანდური გემები ამ ტერიტორიაზე ცნობილი ღვინოების-შამპანისა და ბორდერისთვის შედიოდნენ.
ადგილობრივი ყურძნისგან იმდენი ღვინის წარმოება დაიწყეს, რომ მისი შეგროვება გართულდა. სასმელის ხარისხი დაეცა. დაბალალკოჰოლური და მჟავე სასმელი ზღვით ხანგრძლივ გადატანას ვერ უძლებდა. ამასთან, სასმელის კასრებით გადატანა შრომატევადი და ეკონომიურად წაგებიანი საქმე გახდა.
1641 წელს მაგიდის თეთრ ღვინოზე გადასახადის რაოდენობა გაიზარდა. ასეთი სასმელი შარანტის დეპარტამენტის მეღვინეებს ინგლისში, შვედეთსა და ნორვეგიაში გაჰქონდათ. იმისთვის, რომ მომატებული გადასახადი არ დაეფარათ, გადაწყვიტეს პროდუქციის მოცულობა ღვინის გამოხდით შეემცირებინათ. ისინი ფიქრობდნენ, რომ ამ გზით მიღებული სასმელი მოგვიანებით, წყლით გაზავდებოდა და ჩვეულებრივი ღვინო იქნებოდა. თუმცა, მიღებულმა სითხემ, რომელიც ღვინოს ნამდვილად არ ჰგავდა, თვით მწარმოებლების მოწონება დაიმსახურა.
კონიაკი განსაკუთრებულად პოპულარული მაშინ გახდა, როდესაც ლუდოვიკო XIV-მ გასინჯა და შეაფასა იგი. სამეფო კარზე სასმელს სანახევროდ წყლით გაზავებულს და მცირე დოზით შეექცეოდნენ. 1701 წელს, საფრანგეთსა და ინგლისს შორის, ესპანეთის მემკვიდრეობისთვის ომი გაჩაღდა. საფრანგეთი ინგლისის ფლოტის მიერ ბლოკირებული იყო, რამაც ინგლისში კონიაკის სპირტის ტრანსპორტირებას ხელი შეუშალა.
სასმელის დიდი ნაწილი მუხის კასრებში ინახებოდა. მუხის კასრებში დაძველების შემდეგ, მისი ხარისხი საგრძნობლად უმჯობესდებოდა: მცირდებოდა მისი სიმაგრე, არომატი უფრო მდიდარი გახდა.
კონიაკის შექმნის პრიორიტეტი რომ დაემტკიცებინათ, 1909 წლის 1 იანვარს, საფრანგეთში სპეციალური დეკრეტი მიიღეს. მისი შესაბამისობით, დადგენილ იქნა იმ ტერიტორიის საზღვრები, რომლის პროდუქციასაც ყურძნის ბრენდის სახით, აქვს უფლება კონიაკად იწოდებოდეს.
არსებული კანონმდებლობის მიხედვით, მაგარი სპირტიანი სასმელები, რომელიც ღვინის დისტილაციის გზით მიიღება, მაგრამ საფრანგეთის სხვა რაიონებში მზადდება (და არა იქ, რომელიც დეკრეტით დადგინდა), არ შეიძლება კონიაკად იწოდებოდეს. სხვადასხვა ქვეყანაში კონიაკის ტიპის სასმელს არმანიაკი, ბრენდი და ა.შ. ჰქვია.
წარმოების ტექნოლოგია
კონიაკის წარმოებაში ძალიან მნიშვნელოვანია პირველი ეტაპი – ე.წ. გამოხდა. ის მოსავლის აღების შემდგომ წელს, აუცილებლად, 31 მარტამდე ხდება. როგორც პირველი, ისე მეორე გამოხდა სპეციალური აპარატის მეშვეობით ხორციელდება, რომელსაც alambic charentais ჰქვია. ტრადიციისამებრ, ის სპილენძისგან მზადდება, რადგან ის ღვინის მჟავას უძლებს. 9 ლიტრი ღვინის გამოხდა დაახლოებით, 1 ლიტრ კონიაკის სპირტს გვაძლევს. საწყის დისტილანტს-tetes და ბოლოს, რომელსაც guenes ჰქვია, ასხამენ, რადგან ის ბევრ არასახარბიელო ნივთიერებას შეიცავს.
მეორე გამოხდა განსაკუთრებულ დაკვირვებასა და ყურადღებას მოითხოვს. მას bonne chaaffe ჰქვია. სპირტი 12 საათის განმავლობაში ნელა გამოიხდება. ისევე, როგორც პირველი დისტილაციის შემთხვევაში, რჩება მხოლოდ ერთი „გული“. სითხე, რომლის სიმაგრეც 69-დან 72 გრადუსამდე მერყეობს, შემდგომში დაძველდება.
შემდგომი ეტაპი კონიაკის დაძველებაა, რაც ყველაზე მნიშვნელოვნად ითვლება. სასმელი 350 ლიტრიან მუხის კასრებში, 3-დან 5 წლამდე და ზემოთ, ძველდება. მასალა, რომლისგანაც კასრია დამზადებული, არანაკლებ მნიშვნელოვანია. კონიაკის შენახვის ვადა დამოკიდებულია ბევრ ფაქტორზე და ის შეიძლება 100 წელს აღწევდეს.
მსოფლიოში კონიაკის უმსხვილესი მწარმოებლები
„ჰენნესი“ (Henessy), „მარტელი“ (Martell), „რემი მარტენი“ (Remy Martin) და „კურვუაზიე“ (Courvoisier), რომლებიც კონიაკის წარმოების 70%-ს იკავებენ.
რესურსები ინტერნეტში
კატეგორია:ალკოჰოლური სასმელები
იოსეფ ლაპიდი
იოსეფ (ტომი) ლაპიდი (ივრ.:. ‏יוסף (טומי) לפיד‏‎,(სერბ.: ტომისლავ ლამპელი); დ. 27 დეკემბერი 1931—1 ივნისი 2008) — ებრაელი პოლიტიკოსი, ჟურნალისტი და ტელეწამყვანი, ქნესეთი ს დეპუტატი (1999—2006), „შინუის“ პარტიის თავმჯდომარე, ვიცე-პრემიერი და იუსტიციის მინისტრი არიელ შარონის მთავრობაში (2003—2004). გამოირჩეოდა  ანტიკლერიკული შეხედულებებით და მხარს უჭერდა რელიგიის გამიჯვნას სახელმწიფოსგან.
ბიოგრაფია
დაიბადა ქალაქ ნოვი- სადში (იუგოსლავიის სამეფო, ვოივოდინას ავტონომიური ოლქი. მეორე მსოფლიო ომის დროს, უნგრეთის მიერ ვოივოდინას ოკუპაციის შედეგად, იგი ოჯახთან ერთად გადაასახლეს ბუდაპეშტის გეტოში. მოგვიანებით მამა გარდაიცვალა საკონცენტრაციო ბანაკში.  ტომმა და დედამ შეძლეს გადარჩენა.
1957 წელს დაამთავრა თელ-ავივის უნივერსიტეტის იურიდიული ფაკულტეტი.
1955 წლიდან —გაზეთ "მაარივის" კორესპოდენტი.
1974-1979 წლებში —გაზეთ "მაარივის" აღმასრულებელი დირექტორი.
1979-1983— ისრაელის ტელერადიო მაუწყებლობის ადმინისტრაციის გენერალური დირექტორი.
1999 წლამდე —პოპულარული სატელევიზიო პროგრამა Popolitika– ს აქტიური მონაწილე.
იგი დაქორწინებული იყო შულამიტ ლაპიდზე (ცნობილი პიესების ავტორი). მათ სამი შვილი ჰყავდათ: ქალიშვილები მიხალი და მერავი და ვაჟი იაირ ლაპიდი— ებრაელი  პოლიტიკოსი, ყოფილი ჟურნალისტი და ტელეწამყვანი. 1984 წელს მიხალი ავტოკატასტროფაში დაიღუპა.
პოლიტიკური საქმიანობა
1999 წლის არჩევნებში „შინუიმ“ 6 ადგილი მიიღო ქნესეთში, მაგრამ დარჩა ეჰუდ ბარაქის მთავრობის მოწინააღმდეგე, რადგან  არ სურდა მთავრობაში ყოფნა  ულტრა რელიგიურ პარტია „შას“-თან ერთად. იმავე წელს, ლაპიდი პირველად გახდა ქნესეთის წევრი. იგი მსახურობდა საგარეო საქმეთა და თავდაცვის კომიტეტებში, ასევე მუშაობდა  საკონსტიტუციო, სამართლისა და სამართალწარმოების საკითხებზე.
2003 წელს „შინუიმ“ მოიპოვა 15 ადგილი და გახდა მესამე უდიდესი ფრაქცია ლიკუდისა და ლეიბორისტული პარტიების შემდეგ. პრემიერ-მინისტრმა არიელ შარონმა „შინუის“ კოალიციაში შესვლა შესთავაზა (პარტია „შასი“ კოალიციის მიღმა დარჩა). ლაპიდმა მიიღო ვიცე-პრემიერისა და იუსტიციის მინისტრის პოსტები. მოგვიანებით, შარონმა კოალიციაში მოიწვია ულტრა რელიგიური პარტია Yakhadut HaTorah და დაიწყო უთანხმოება „შინუისა“ და ლიკუდს შორის ისრაელში სამოქალაქო ქორწინების პროცედურის შემოღების და რელიგიური ინსტიტუტებისა და სკოლების დაფინანსების საკითხებზე. 2004 წლის დეკემბერში „შინუი“ გამოვიდა კოალიციიდან, მაგრამ განაგრძობდა მთავრობის მეთაურის მხარდაჭერას საპარლამენტო არჩევნებში.
„შინუის“ პარტიის პრაიმერებში, რომელიც 2006 წელს ქნესეთის არჩევნებამდე ცოტა ხნით ადრე ჩატარდა, შიდა კონფლიქტის შედეგად, სიაში მეორე პირი, რომელიც მრავალი წლის განმავლობაში პარტიის თავმჯდომარის თანამდებობას იკავებდა, აბრაამ პორაზი და სხვა დეპუტატებთან ერთად  განუდგა „შინუის“ და შექმნა ახალი პარტია, „ხეცი“. მიუხედავად იმისა, რომ ლაპიდმა პირველი ადგილი მოიპოვა პრაიმერებში, მან დატოვა „შინუის“ პარტიის ხელმძღვანელის თანამდებობა და სიმბოლურად შეუერთდა „ხეცის“პარტიას (იგი საარჩევნო სიაში 120-ე ადგილზე იყო).
2006 წლის არჩევნებში  „შინუიმ“ და „ხეცმა“  ერთი სადეპუტატო  მანდატიც კი ვერ მოიპოვეს.
2006 წლის ივლისში ლაპიდი დაინიშნა იად -ვაშემის მემორიალის— ჰოლოკოსტის წამებულთა  და გმირთა ხსოვნის  ცენტრის თავმჯდომარედ.
2008 წლის 30 მაისს იოსეფ ლაპიდი სიმსივნის დიაგნოზით ჰოსპიტალიზირებული იქნა მძიმე მდგომარეობაში თელ-ავივის იხილოვის საავადმყოფოში. იგი გარდაიცვალა 2008 წლის 1 ივნისს. დაკრძალულია თელ- ავივის კირიატ შაულის სასაფლაოზე.
სქოლიო
კატეგორია:დაბადებული 27 დეკემბერი კატეგორია:დაბადებული 1931 კატეგორია:გარდაცვლილი 1 ივნისი კატეგორია:გარდაცვლილი 2008 კატეგორია:ისრაელის პოლიტიკოსები კატეგორია:ქნესეთის დეპუტატები
იეჰუდა ლეიბ გორდონი
იეჰუდა ლეიბ გორდონი (დ. 7 დეკემბერი, 1830, ვილნიუსი — გ. 16 სექტემბერი, 1892, სანქტ-პეტერბურგი) — ებრაელი პოეტი. მისი ნამუშევრებიდან აღსანიშნავია კრებული „იეჰუდას ლექსები“ (1868), ავტორია ბიბლიურ სიუჟეტებზე შექმნილი პოემებისა, ასევე ისტორიული პოემებისა. დიდი წვლილი შეიტანა განახლებული ებრაული ენის ჩამოყალიბების და გავრცელების პროცესში.
Otherside
Otherside — Red Hot Chili Peppers-ის რიგით მესამე სინგლი ალბომიდან Californication, გამოსული 2000 წელს. სინგლს დიდი წარმატება ხვდა, დაიკავა რა მეთოთხმეტე ადგილი ბილბორდის ცხელ ასეულში, რაც ჯგუფისთვის მეოთხე უმაღლესი ადგილია. პირველი ადგილი დაიკავა აშშ-ის ჩარტში თანამედროვე როკ ტრეკები. სიმღერამ პირველი ადგილი  ცამეტი კვირა შეინარჩუნა გადაბმულად, რაც  ერთ-ერთი ყველაზე ხანგრძლივი შედეგია ამ ჩარტისთვის. სიმღერა შეტანილია ვან დამის 1999 წლის ფილმში უნივერსალური ჯარისკაცი:დაბრუნება.
იეჰუდა ლეიბ გორდონი
სქოლიო
კატეგორია:დაბადებული 1830 კატეგორია:გარდაცვლილი 1892 კატეგორია:დაბადებული 7 დეკემბერი კატეგორია:გარდაცვლილი 16 სექტემბერი კატეგორია:ებრაელი პოეტები
Otherside
სქოლიო
კატეგორია:1999 წლის სიმღერები კატეგორია:2000 წლის სინგლები კატეგორია:Red Hot Chili Peppers-ის სიმღერები
ალექსანდრე სკრინსკი
ალექსანდრე ნიკოლოზის ძე სკრინსკი (Скринский, Александр Николаевич; დ. 15 იანვარი, 1936) — რუსი ფიზიკოსი. სსრკ მეცნიერებათა აკადემიის აკადემიკოსი (1970). 1959 წელს დაამთავრა მოსკოვის სახელმწიფო უნივერსიტეტი. იმავე წლიდან მუშაობდა სსრკ მეცნიერებათა აკადემიის ციმბირის განყოფილების ბირთვული ფიზიკის ინსტიტუტში. ერთდროულად 1967 წლიდან ნოვოსიბირსკის უნივერსიტეტის პროფესორია. მისი უმთავრესი შრომები ეხება მაღალ ენერგიათა ფიზიკასა და დამუხტული ნაწილაკების ამჩქარებლების ტექნიკას, სხვებთან ერთად დაამუშავა შემხვედრ კონათა მეთოდი (ლენინური პრემია, 1976). დაამუშავა აგრეთვე და ააგო ელექტრონ-ელექტრონული და ელექტრონ-პოზიტრონული შემხვედრი კონების დანადგარები, ჩაატარა მათზე ცდები და სხვ.
დაჯილდოებულია შრომის წითელი დროშის ორდენით, ოქტომბრის რევოლუციის ორდენითა და სხვ. 1989 წელს მიენიჭა სსრკ სახელმწიფო პრემია, 1997 წელს დემიდოვის პრემია, ხოლო 2001 და 2005 წლებში — რუსეთის ფედერაციის სახელმწიფო პრემია.
სქოლიო
კატეგორია:რუსი ფიზიკოსები
ადრიანეს ვილა
ვილა-ადრიანა (Villa Adriana) — რომაული არქეოლოგიური კომპლექსი იტალიაში, ლაციოს რეგიონის ქალაქ ტივოლიში.
ვილა ქალაქ ტიბურში (თანამედროვე ტივოლი) რომის იმპერატორმა ადრიანემ ახ. წ. II საუკუნის მესამე დეკადაში ააშენა, როგორც რომის გარეთ მდებარე რეზიდენცია. ადრიანეს არ მოსწონდა რომში, პალატინის ბორცვზე მდებარე სასახლე, რაც აღნიშნული ვილის მშენებლობის დაწყების მიზეზი გახდა. მისი მეფობის ბოლო წლებში, იგი რომის იმპერიის მართვას სწორედ ამ ვილიდან ახორციელებდა. აქედან გამომდინარე, ამ პერიოდში იგი სამეფო კარის საცხოვრებელსაც წარმოადგენდა. რომთან, რომელიც აქედან 18 მილში მდებარობდა, შენარჩუნებული იყო საფოსტო კავშირი.
ადრიანეს შემდეგ, ვილას მისი სხვადასხვა მემკვიდრეები იყენებდნენ. რომის იმპერიის დაკნინების შემდეგ, ვილა გამოუყენებელი გახდა და თანდათან ნანგრევებად იქცა. XVI საუკუნეში, კარდინალმა იპოლიტო II დ’ესტემ ვილა-ადრიანადან მარმარილოს სტატუეტები შორიახლოს მდებარე საკუთარ ვილა-დ’ესტეში გადაიტანა.
1999 წლიდან, ვილა-ადრიანა შესულია იუნესკოს მსოფლიო მემკვიდრეობის სიაში და მის სიახლოვეს მდებარე ვილა-დ'ესტესა და ქალაქ ტივოლისთან ერთად, მნიშვნელოვან ტურისტულ ღირსშესანიშნაობას წარმოადგენს.
რესურსები ინტერნეტში
კატეგორია:იტალიის სასახლეები კატეგორია:მსოფლიო მემკვიდრეობის ძეგლები იტალიაში
ტუნისის რევოლუცია (2010-2011)
thumb|250px|ტუნისის საპროტესტო აქციების სიმბოლო ტუნისის რევოლუცია ასევე ჟასმინის რევოლუცია (Révolution de jasmin) – საერთო-სახალხო მღელვარება ტუნისში, მიმართული ქვეყნის პრეზიდენტის ზინ ელ-აბიდინ ბენ ალის მმართველობის წინააღმდეგ. ანტისამთავრობო გამოსვლები დაიწყო 2010 წლის 18 დეკემბერს და დასრულდა 2011 წლის 14 იანვარს პრეზიდენტის ქვეყნიდან გაქცევით. რეცოლუციურმა გამოსვლებმა დასაბამი მისცა საპროტესტო აქციებს არაბულ სამყაროში.
სქოლიო
კატეგორია:ტუნისის ისტორია კატეგორია:XXI საუკუნის რევოლუციები
Polyrhachis santschii
Polyrhachis santschii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
სტრუქტურული გეოლოგია
სტრუქტურული გეოლოგია — ტექტონიკის დარგი, რომელიც შეისწავლის დედამიწის ქერქში ქანების განლაგების ელემენტარული სტრუქტურული ფორმების (ხშირად გეოლოგიაში მათ „სტრუქტურებს“ უწოდებენ) მორფოლოგიასა და გენეზისს (წარმოქმნის კინემატიკური და დინამიკური პირობები).
სტრუქტურული გეოლოგიის კვლევის ობიექტებს შორის განარჩევენ: პირველად, ე.ი. ქანის ჩამოყალიბების პროცესში წარმოქმნილ სტრუქტურებს; მეორეულ სტრუქტურებს, რომლებიც ძირითადად წარმოიქმნება ტექტონიკური პროცესების მოქმედებით.
სტრუქტურული გეოლოგიის მონაცემებს იყენებენ პრაქტიკული გეოლოგიის (სასარგებლო წიაღისეულის საბადოების ძებნა და ძიება, მოქმედი სამთამადნო საწარმოების გეოლოგიური მომსახურება და სხვ.) ამოცანების გადაწყვეტის დროს.
სტრუქტურული გეოლოგია ჩამოყალიბდა XIX საუკუნეში ამერიკასა და კანადაში, რუსეთსა და დასავლეთ ევროპაში. შესწავლილ იქნა კლივაჟი და ნაოჭები; რუსეთში ამ დარგის განვითარება უკავშირდება ნიკოლოზ გოლოვკინსკის (აღმოსავლეთ ევროპის ბაქნის ფენების წარმოქმნა), ალექსანდრე კარპინსკისა და ვლადიმერ ობრუჩევის (ალთაის, საიანისა და ურალის მადანთა ადგილმდებარეობის აგებულება) სახელებს.
დასავლეთ ევროპაში სტრუქტურულ გეოლოგიაში მუშაობდნენ მარსელ ბერტრანი და ემილ არგანი, რომლებმაც შეისწავლეს ალპების ნაოჭები და ნაწევები.
მნიშვნელოვანი იყო ასევე ნიკოლოზ შატსკის, ვიქტორ ხაინის, ალექსანდრე იანშინისა და ვლადიმერ ბელოუსოვის კვლევები.
ლიტერატურა
კატეგორია:სტრუქტურული გეოლოგია
Disposable Heroes
Disposable Heroes — ამერიკული მძიმე მეტალ ჯგუფ მეტალიკის სიმღერა და მეხუთე სიმღერა მათი მესამე სტუდიური ალბომიდან Master of Puppets.
ლირიკა და სიმღერის თემა
სიმღერით Disposable Heroes მეტალიკამ გააგრძელა ყოველ ალბომში ომის თემაზე სიმღერის ქონის ტრადიცია. წინა ალბომებში ასეთი სიმღერები იყო No Remorse ალბომიდან Kill 'Em All და For Whom the Bell Tolls ალბომიდან Ride the Lightning. ეს ტრადიცია თავის გაგრძელებას შემდეგ ალბომშიც - ...And Justice for All იპოვის სიმღერაში One.
ტექსტი ასახავს ჯარისკაცის ფიქრებს, ქმედებებსა და ემოციებს საბრძოლო ფრონტზე და ნამღერია პირველ პირში, გარდა მისამღერისა, რომელიც ასახავს ჯარისკაცის ხელმძღვანელი ოფიცრების სიტყვებს და ნამღერია მეორე პირში. ჯარისკაცი მოკლედ აღწერს ომის არაადამიანურ პირობებს, მის გარშემო მყოფთა სიკვდილსა და უმწეობის გრძნობას, რომელიც მას ეუფლება საკუთარი ცხოვრების უაზრობის გაცნობიერებისას, ასევე იმ სიგიჟის საკითხებს, რომელშიც ამჟამად იმყოფება იგი. მისამღერისას გავიგონებთ დამამცირებელ და შეურაცმყოფელ სიტყვებს წარმოთქმულს სამხედრო ხელმძღაველისაგან, რომელიც აღიქმება როგორც „თოჯინების მბრძანებელი“ („puppet master“): „თქვენ გააკეთებთ იმას, რასაც მე გეტყვით / როცა მე ვიტყვი, „დაბრუნდით ფრონტზე!“ დასასრულისთვის ჯარისკაცი ნებდება, უემოციოდ დაემორჩილოს საკუთარ ბედს და სწრაფად მომავალ სიკვდილს.
კომპოზიცია
სიმღერა შესამჩნევია თავისი უკიდურესად სწრაფი ტემპით და აგრესიული, ტყვიამფრქვევისებური რიფებით, ხოლო მისი სიგრძე რვა წუთზე მეტია, რაც ომის ხანგრძლივობის წარმოჩენას ემსახურება. სიმღერა იწყება აგრესიულად, გაფართოებული ინსტრუმენტული სექციით, სადაც ჯეიმზ ჰეტფილდი და კლიფ ბარტონი უნაცვლებენ ერთმანეთს რამდენიმე რთულ და სწრაფ რიფს, რასაც ერთვის კირკ ჰემეტის საკმაოდ ღირსეული აკორდები და ლარს ულრიხის შესაბამისი დაკვრა დრამებზე. ამ შესავლის შემდეგ ჰეტფილდი იწყებს სიმღერას აღნიშნული ტყვიამფრქვევისებური რიფების ფონზე.
საკონცერტო შესრულება
სიმღერის ცოცხალი პრემიერა გაიმართა 1985 წლის 14 სექტემბერს სანქტ-გოარაუზენში, გერმანია, დაახლოებით ნახევა წლით ადრე ალბომის გამოსვლამდე. . დღეისათვის იგი იკვრება იშვიათად, ისე ხშირად არა, როგორც მეტალიკის სხვა უფრო ცნობილი სიმღერები. გავრცელებული რწმენით, სიმღერა კლიფ ბარტონთან ერთად ცოცხლად მხოლოდ ორჯერ შესრულდა: 1985 წლის 14 სექტემბერსა და იმავე წლის 31 დეკემბერს. სიმღერა ორჯერ შესრულდა აკუსტიკურად: 2007 წლის 27 და 28 ოქტომბერს. ტექსტი უცვლელია, ხოლო მუსიკა - მნიშვნელოვნად შეცვლილი. სიმღერის ერთ-ერთი უკანასკნელი საკონცერტო ვერსია შესულია 2009 წლის ივნისში ჩაწერილ საკონცერტო ალბომში Orgullo, Pasión y Gloria: Tres Noches en la Ciudad de México.
ქავერ და ტრიბუტ ვერსიები
სიმღერის ქავერ და ტრიბუტ ვერსიები შეასრულეს ქვემოთ ჩამოთვლილმა შემსრულებლებმა:
სქოლიო
კატეგორია:1986 წლის სიმღერები კატეგორია:მეტალიკის სიმღერები კატეგორია:თრეშ მეტალ სიმღერები
Master of Puppets
The Cardigans
The Cardigans — შვედური როკ ჯგუფი, ჩამოყალიბებული იენჩეპინგში, 1992 წლის ოქტომბერში.
ჯგუფის სადებიუტო ალბომმა Emmerdale (1994) დიდი წარმატება იქონია და რამდენიმე ქვეყანაში კოლექტივს სახელი გაუთქვა (მაგალითად, იაპონიაში). თუმცა, მხოლოდ მეორე, Life (1995) იყო საერთაშორისო მასშტაბით რეპუტაციის შემქმნელი ჩანაწერი. სინგლმა „Lovefool“ ალბომიდან First Band on the Moon (1996) კიდევ უფრო დიდი ინტერესი გამოიწვია მას შემდეგ, რაც მოხვდა ბალ ლარმენის ფილმის „რომეო + ჯულიეტა“ საუნდტრეკში. ასევე წარმატება იქონიეს სინგლებმა „Erase/Rewind“ და „My Favourite Game“, ალბომიდან Gran Turismo (1998).
რესურსები ინტერნეტში
კატეგორია:შვედური როკ-ჯგუფები კატეგორია:1992 წელს ჩამოყალიბებული ჯგუფები
ტარჰუანა
ტარჰუანა (ترهونة‎) — ქალაქი ლიბიაში, ტრიპოლიდან 65 კმ-ით სამხრეთ-აღმოსავლეთით, ელ-მაღრაბის რაიონში. სახელი მომდინარეობს მისი რომაელებამდელი მაცხოვრებლების, ბერბერებისაგან. XIX საუკუნიდან XX საუკუნის შუა წლებამდე მას ელ-ბოირათი ერქვა, ამჟამინდელი სახელი კი ლიბიის დამოუკიდებლობის შემდეგ ეწოდა. 2011 წლის მონაცემებით, მოსახლეობა 13 264 ადამიანს შეადგენს.
მოსახლეობის ძირითადი ნაწილი ტარჰუანის ტომს მიეკუთვნება, რომელსაც მუამარ კადაფის რეჟიმი დიდად სწყალობდა. 2011 წლის აგვისტოს ბოლოს, ლიბიის სამოქალაქო ომის მიმდინარეობისას, ტარჰუანაში შესულ ეროვნულ-განმათავისუფლებელ არმიას ადგილობრივები სხვადასხვა განწყობით შეეგებნენ. ცნობილია, რომ მუამარ კადაფის, ხამის კადაფი ტარჰუანასთან მომხდარი შეტაკებისას დაიღუპა.
სქოლიო
კატეგორია:ლიბიის ქალაქები
პატრიკ გორდონი
პატრიკ გორდონი (დ. 21 მარტი, 1635 — გ. 29 ნოემბერი, 1699, მოსკოვი) — რუსი გენერალი და კონტრადმირალი, წარმოშობით შოტლანდიელი.
ბიოგრაფია
1655-1661 წლებში მსახურობდა შვედეთის და პოლონეთის არმიებში. 1661 წლიდან იყო რუსეთის სამეფოს სამსახურში. მონაწილეობდა ჩიგირინისა (1676-1678) და ყირიმის (1687, 1689) ლაშქრობებში. 1689 წელს ბუტირის პოლკის მეთაურად ყოფნისას, მხარი დაუჭირა პეტრე I-ს და ხელი შეუწყო მის გამარჯვებას მეფის ასულ სოფიოზე. იყო პეტრე I-ის ერთ-ერთი მასწავლებელი და რეგულარული არმიის შექმნის შთამაგონებელი. აზოვის ლაშქრობების დროს ხელმძღვანელობდა საალყო სამუშაოებს. 1698 წელს ხელმძღვანელობდა სტრელეცების აჯანყების ჩახშობას.
რესურსები ინტერნეტში
კატეგორია:დაბადებული 1635 კატეგორია:გარდაცვლილი 1699 კატეგორია:დაბადებული 21 მარტი კატეგორია:გარდაცვლილი 29 ნოემბერი კატეგორია:რუსეთის იმპერიის გენერლები
Polyrhachis sappho
Polyrhachis sappho — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
როსტოკი
როსტოკი (Rostock) — ქალაქი გერმანიაში. უდიდესია მეკლენბურგ-წინა პომერანიის მხარეში. როსტოკი იყო გდრ-ის უდიდესი ნავსადგური.
მდებარეობს ბალტიის ზღვის სანაპიროზე. შედგება 8 ადმინისტრაციული რაიონისაგან.
რესურსები ინტერნეტში
კატეგორია:გერმანიის ქალაქები კატეგორია:მეკლენბურგ-წინა პომერანია
ზეიმი (ფილმი)
ზეიმი — რეჟისორ ირაკლი შავლიაშვილის 1989 წლის ფილმი.
რესურსები ინტერნეტში
კატეგორია:1989 წლის ქართული ფილმები კატეგორია:სსრკ-ის ფილმები კატეგორია:ქართულენოვანი ფილმები
სუპერკონტინენტი
სუპერკონტინენტის განმეორებით წარმოქმნას ვარაუდობენ ამერიკელი მეცნიერები, რომლებსაც მიაჩნიათ რომ რამდენიმე ათწლეულის შემდეგ შესაძლებელია მოხდეს კონტინენტების ხელახალი გადაადგილება.
აფრიკა შეუერთდება ევროპას, ავსტრალია მომავალშიც გააგრძელებს ჩრდილოეთით მოძრაობას და აზიასთან გაერთიანდება, ხოლო ატლანტის ოკეანე რამდენადმე გაფართოების შემდეგ სრულიადაც გაქრება. აფრიკის მოახლოებასთან ერთად გაიზრდება ალპებისა და პირენეების მთათა სისტემები, ხოლო თურქეთსა და საბერძნეთს ხშირი მიწისძვრები შეაწუხებენ.
რესურსები ინტერნეტში
კატეგორია:ტექტონიკა კატეგორია:კონტინენტები კატეგორია:სუპერკონტინენტები
სომხური სახელი
სომხური სახელი ჩვეულებრივ, ხუთ კატეგორიად იყოფა: სათაურით, მშობლების მიხედვით, გეოგრაფიის მიხედვით, საქმიანობის სახეობის მიხედვით ან ადამიანის განმასხვავებელი დამახასიათებლებით.
სახელი
რუსული პირადი სახელები, ძველ სომხურ სახელებთან ერთად, ასევე ძალიან გავრცელებულია.
გვარი
სომხური გვარები ჩვეულებრივ ბოლოვდება -იან-ით ან -იანც-ით, რაც ნიშნავს კუთვნილებას (ამ შემთხვევაში მოდგმასთან). ასე გრაბარში -ანც-ი (-იანც-ი) - ეს ნათესაობითი ბრუნვის დაბოლოებაა მრავლობითი რიცხვისა (შეადარე „ნრანც-ი“ - მათ). თანამედროვე სომხურში სუფიქსი -იან-ი გამოიყენება ზედსართავების წარმოქმნისთვის, მაგალითად, „მოსკოვიან-ი“ - მოსკოვური, „კიევიან-ი“ - კიევური. ანუ გვარი „სარქისიანი“ ნიშნავს კუთვნილებას სარქისის მოდგმასთან.
რესურსები ინტერნეტში
კატეგორია:სომხები კატეგორია:სახელები
ანდერს ბორგი
ანდერს ბორგი (დ. 11 იანვარი, 1968) — შვედი ეკონომისტი და პოლიტიკოსი. შვედეთის ფინანსთა მინისტრი 2006-2014 წლებში. შვედეთის ზომიერი პარტიის წევრი.
ნერონი
thumb|right|ნერონი thumb|ნერონი ტიბერიუს კლავდიუს დრუსუს ნერონ გერმანიკუს კეისარი (Tib. Claudius Drusus Nero Germanicus Caesar)   (დ. 15 დეკემბერი, 37, ანციუმი — გ. 9 ივნისი ან 11 ივნისი, 68, რომის მახლობლად) — რომაელი იმპერატორი (54 წლის 13 ოქტომბერი – 9 ივნისი 68); სახელი კლავდიუსის მიერ მის შვილად აყვანამდე – ლუციუს დომიციუს აჰენობარბუსი, (Lucius Domitius Ahenobarbus).
ძუარზენჯი
ძუარზენჯი — მწვერვალი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტების საზღვარზე. მდებარეობს კედელას ქედის განშტოება ძუარზენჯზე, მდინარე რიონის მარცხენა შენაკადის — გომრულის სათავეში. სიმაღლე 3419 მ. ძუარზენჯი აგებულია ქვედაცარცული თიხაფიქლებით, ქვიშაქვებითა და კირქვებით. აქვს ციცაბო კალთები. დამახასიათებელია ალპური და სუბნივალური ლანდშფტები.
ნერონი
ბიოგრაფია
thumb|left|ნერონი თავის პრინციპატის დასაწყისში ნერონი ჯერ არ ამჟღავნებდა იმ უარყოფით თვისებებს რითაც მოგვიანებით შევიდა ისტორიაში. იგი 17 წლის იყო როდესაც გახდა იმპერატორი, მან იმპერიის მმართველობა სენატს მიანდო. იგი იმყოფებოდა თავისი აღმზრდელის ლუციუს ანეუს სენეკას, პრეტორიანელთა პრეფექტის, სექსტუს აფრანიუს ბურუსის და საკუთარი დედის გავლენის ქვეშ, ასე რომ პოლიტიკურ ცხოვრებაში იგი არანაირ მონაწილეობას არ იღებდა. უმეტესად იგი დაკავებული იყო სიმღერით და ლექსების წერით. მოგვიანებით იგი იმდენად მოექცა სენეკას გავლენის ქვეშ, რომ დედამისმა კლავდიუსის ვაჟის, ბრიტანიკუსის დაპირისპირება სცადა მისთვის, მაგრამ 55 წელს მოაკვლევინეს ბრიტანიკუსი, ხოლო 59 წელს ნერონმა საკუთარი დედა მოაკვლევინა სადისტურად. მან ააგო გემი, შიგ ჩასვა დედამისი, რომელსაც ერქვა აგრაფინა. როდესაც გემი წყალში შევიდა, დაიშალა. აგრაფინამ თავს უშველა და ნაპირზე გამოცურა, მაგრამ იქ მას მისი შვილი დახვდა და ბოლო მოუღო. მისი შემდეგი მსხვერპლი გახდა მისი მეუღლე ოქტავია, რომელიც რომაელებს ძალიან უყვარდათ, მისი მკვლელობის შემდეგ ნერონის პოპულარობა ხალხში ძალიან დაეცა. 62 წელს მოკვდა ბურუსი, სენეკამ კი დაკარგა ნერონზე გავლენა და მას თავი მოაკვლევინეს.
ძუარზენჯი
ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
ნერონი
ბიოგრაფია
64 წლის ზაფხულში რომში საშინელი ხანძარი მოხდა, ქალაქის 14 უბნიდან 3 სრულიად განადურდა, ხოლო 7-ში შენობების უმეტესობა დაიწვა. უამრავი ადამიანი დაიღუპა. ქალაქში ჭორები დადიოდა, რომ იმპერატორმა თვითონ მოაწყო ხანძარი, რათა ქალაქის დაწვის პროცესის ხილვით მიეღო პოემა „ტროას“ დაწერისთვის შთაგონება. ამ ჭორების უარსაყოფათ ნერონმა „მოძებნა“ დამნაშავენი, ესენი ქრისტიანები აღმოჩნდნენ და მათ წინააღმდეგ სასტიკი, რეპრესიები დაიწყო. ხალხს, ვისაც ქრისტიანობაში ამხელდნენ, იჭერდნენ და ცირკის არენაზე ველურ ცხოველებს აგლეჯინებდნენ ან ჯვრებზე აცვამდნენ. დაზუსტებით უცნობია თუ ვინ იყო ხანძრის მომწყობი. იმდროინდელი ისტორიკოსი გაიუს სვეტონიუს ტრანკვილუსი არაორაზროვნათ მიუთითებს რომ დამნაშავე ნერონი იყო, მაგრამ ამის დამამტკიცებელი საბუთი არ არსებობს, თან უნდა გავითვალისწინოთ რომ ნერონი არ სარგებლობდა პოპულარობით და სვეტონიუსი შეიძლება მიკერძოვებული ყოფილიყო.
ნერონის დროს ხაზინა ისევე მალე დაცარიელდა, როგორც ეს კალიგულას დროს მოხდა და მან იგივე ხერხებს მიმართა მის შესავსებად. ამას რა თქმა უნდა სენატორებში დიდი უკმაყოფილება მოყვა. 65 წელს სენატორებმა სცადეს შეთქმულების მოწყობა, მაგრამ ამის შესახებ იმპერატორმა შეიტყო და შეთქმულები სასტიკად დასაჯა.
ამ მოვლენების შემდეგ ნერონი საბერძნეთში გაემგზავრა, სადაც იგი საჯაროდ გამოდიოდა სცენაზე როგორც მსახიობი და მომღერალი. ბერძნები კი პირფერობდნენ როგორც შეეძლოთ და ყოველგვარ შეჯიბრებში აჯილდოვებდნენ მას. ამისთვის ნერონმა ბერძნული ქალაქები მთელი რიგი გადასახადებისგან გაათავისუფლა. ამასთან ერთად ნერონმა რომში დაიწყო მდიდრული სასახლის მშენებლობა, რომელსაც „ოქროს სახლი“ უწოდა. ამან ყველაფერმა რომაელებში აღშფოთება გამოიწვია, ხოლო სენატმა იმპერატორთან ურთიერთობა გაწყვიტა. 66 წელს ნერონმა მეორე ცოლიც მოაკვლევინა და მესამედ დაქორწინდა. უკმაყოფილებას იწვევდა პართიასთან გაჭიანურებული ომიც, რომელშიც რომაელებმა საგრძნობელ წარმატებებს ვერ მიაღწიეს. 63 წელს ნერონმა მაინც მოახერხა პართიელებთან კომპრომისული სამშვიდობო ხელშეკრულების დადება. 66 წელს იუდეაში დაიწყო აჯანყება. მათ წინააღმდეგ ნერონმა გაგზავნა ლეგიონი ცესტიუს გალუსის მხედართმთავრობით, მაგრამ იუდეველებმა იგი სასტიკად დაამარცხეს. ნერონს ეშინოდა იუდეველთა წინააღმდეგ გავლენიანი მხედართმთავრის გაგზავნა, რადგან ლეგიონებზე დაყრდნობით მხედართმავარს შეეძლო გადატრიალების მოწყობა, ამიტომ მისი არჩევანი ვერპასიან ფლავიუსზე გაჩერდა, რომელიც არც წარჩინებული წარმომავლობის იყო და არც გავლენა ჰქონდა.
68 წელს ნერონი დაბრუნდა რომში, მაგრამ სიტუაცია კონტროლიდან საბოლოოდ გამოვიდა. აჯანყდნენ ლეგიონები გალიაში, მალე მათ ესპანური ლეგიონებიც შეუერთდნენ. რომის იმპერიას ჩამოშორდა ბრიტანეთი, იუდეაში სიტუაციას რომაელები უკვე აღარ ფლობდნენ. ქვეყნის ეკონომიკური მდგომარეობაც ძალიან ცუდი იყო. ესპანეთში აჯანყებულმა ლეგიონებმა იმპერატორად გალბა აღიარეს. ნერონს ამ სიტუაციის უკვე ძალიან შეეშინდა და ეგვიპტეში გაქცევა დააპირა, როდესაც პრეტორიანელებმა შეიტყვეს ამის შესახებ, ისინიც აუჯანყდნენ იმპერატორს. ყველასგან მიტოვებულმა, ნერომნა თავი მოიკლა. სიკვდილის წინ მან ასეთი სიტყვები წარმოთქვა: „ეჰ, როგორი დიდი მსახიობი ტოვებს ამ ქვეყანასო“. ასე დასრულდა იულიუს-კლავდიუსების მმართველობა რომში.
რესურსები ინტერნეტში
კატეგორია:რომის იმპერატორები კატეგორია:დაბადებული 15 დეკემბერი კატეგორია:დაბადებული 37 კატეგორია:გარდაცვლილი 9 ივნისი კატეგორია:გარდაცვლილი 11 ივნისი კატეგორია:გარდაცვლილი 68
გიორგი გვათუა
მინი|პოლკოვნიკი გ. გვათუა გიორგი (გიგო) კონსტანტინეს ძე გვათუა (დ. 10 ივნისი, 1829, სოფ. ხორში (დღევანდელი სენაკის მუნიც.), — გ. 4 თებერვალი, 1919, თბილისი) — რუსეთის იმპერიის არმიის გენერალ-მაიორი (1909).
მეგრელ აზნაურთა ოჯახის წარმომადგენელი. მსახურობდა საიმპერატორო გვარდიის შენაერთში (მისი უდიდებულესობის საკუთარი კონვოი). მონაწილეობდა უნგრეთის რევოლუციის ჩახშობაში (1849), ყირიმის ომში (1853-1856), კავკასიის ომში (მ.შ., ღუნიბის აღებაში, 1859), პოლონეთის კამპანიაში (1863-1864), რუსეთ-ოსმალეთის 1877-1878 წლების ომში (განსაკუთრებით თავი გამოიჩინა ყარსის ბრძოლაში 1877 წელს). ეკუთვნოდა ფელდმარშალ ალექსანდრე ბარიატინსკის ახლო გარემოცვას. 1880 წელს მიიღო პოლკოვნიკის წოდება და ჩაირიცხა კავკასიის არმიის კავალერიაში. ერთხანს იყო აფხაზეთში კოდორის უბნის უფროსი.
1909 წელს გვათუა თადარიგში გავიდა გენერალ-მაიორის წოდების მინიჭებით, პენსიითა და მუნდირის ტარების უფლებით. მონაწილეობდა საზოგადოებრივ ცხოვრებაში. 1880 წლიდან იყო ქართველთა შორის წერა-კითხვის გამავრცელებელი საზოგადოების ნამდვილი წევრი. გარდაიცვალა 1919 წელს, 89 წლის ასაკში. დაკრძალულია თბილისში, კუკიის სასაფლაოზე. დაჯილდოებული იყო წმ. სტანისლავის III (ხმლებით, 1855) და II (1872) და წმ. ანას III (ხმლებით და ბაბთით, 1859) და II (1874), წმ. ვლადიმერის IV (ოფიცრობად სამსახურის 25 წლისთავის აღსანიშნავად, 1902) და III (1904) ხარისხის ორდენებით, ოქროს იარაღით წარწერით „მამაცობისთვის“ (ყარსის კამპანიაში თავის გამოჩენისთვის, 1877), ირანული „ლომისა და მზის ორდენით“ (III ხარისხის, 1864; 1863 წლის რუსულ ელჩობაში მონაწილეობისთვის).